
BILJEŠKE UZ FINANCIJSKE IZVJEŠTAJE
ZA RAZDOBLJE
I - IX 2026.

Izvještaj o prihodima i rashodima, primicima i izdacima
Bilješka 1.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6
	PRIHODI POSLOVANJA (šifre 61+62+63+64+65+66+67+68)
	6
	940.684,29
	1.256.224,27
	133,5

	3
	RASHODI POSLOVANJA (šifre 31+32+34+35+36+37+38) 
	3
	780.556,23
	853.676,87
	109,4

	 
	VIŠAK PRIHODA POSLOVANJA (šifre 6-Z005) 
	X001
	160.128,06
	402.547,40
	251,4

	7
	Prihodi od prodaje nefinancijske imovine (šifre 71+72+73+74)
	7
	5.000,00
	15.333,32
	306,7

	4
	Rashodi za nabavu nefinancijske imovine (šifre 41+42+43+44+45)
	4
	68.638,24
	273.298,95
	398,2

	 
	MANJAK PRIHODA OD NEFINANCIJSKE IMOVINE (šifre 4-7)
	Y002
	63.638,24
	257.965,63
	405,4

	8
	Primici od financijske imovine i zaduživanja (šifre 81+82+83+84+85)
	8
	0,00
	35.938,34
	-

	5
	Izdaci za financijsku imovinu i otplate zajmova (šifre 51+52+53+54+55)
	5
	49.180,14
	85.555,47
	174,0

	 
	MANJAK PRIMITAKA OD FINANCIJSKE IMOVINE I ZADUŽIVANJA (šifre 5-8)
	Y003
	49.180,14
	49.617,13
	100,9

	 
	VIŠAK PRIHODA I PRIMITAKA (šifre X678-Y345)
	X005
	47.309,68
	94.964,64
	200,7



Ukupni prihodi poslovanja (razred 6) u iznosu od 1.256.224,27 € odnose se na:
1. prihode od poreza (61) u iznosu od 530.297,07 € koji su za 20% više ostvareni nego u istom razdoblju prethodne godine,
1. pomoći iz inozemstva i od subjekata unutar općeg proračuna (63) u iznosu od 631.223,78 €, a koje se sastoje od:
1. sredstava za fiskalnu održivost dječjih vrtića u iznosu od 78.922,00 €,
1. tekuće pomoći iz općinskih proračuna u iznosu od 120.100,00 €, a koje se odnose na uplatu dijela troškova dječjeg vrtića od strane Općine Veliki Bukovec za djecu s područja Općine Veliki Bukovec,
1. sredstava fiskalnog izravnanja iz državnog proračuna u iznosu od 271.799,82 €,
1. kapitalne pomoći temeljem prijenosa EU sredstava u iznosu od 144.311,00 € (za projekt Adaptacija i opremanje centralnog objekta Dječjeg vrtića Krijesnica, projekt Izrada i donošenje Prostornog plana uređenja OMB nove generacije, te projekt Izrada i donošenje Urbanističkog plana uređenja Poduzetničke zone OMB III nove generacije),
1. tekuće pomoći iz državnog proračuna za podmirenje troškova ogrijeva korisnicima CZSS u iznosu od 2.093,00 €,
1. tekuće pomoći iz državnog proračuna za funkcionalno spajanje JLS (za Dj. vrtić) u iznosu od 13.997,86 €. 
1. prihode od imovine (64) u iznosu od 43.912,00 € od kojih su najznačajniji prihodi od zakupa poljoprivrednog zemljišta u vlasništvu RH (22.292,48 €), a potom naknada za eksploataciju mineralnih sirovina (4.538,00 €), prihodi od zakupa poslovnih objekata (4.983,14 €) i naknada za korištenje prostora elektana (3.834,06 €),  
1. prihode od upravnih i administrativnih pristojbi, pristojbi po PP i naknada (65) u iznosu od 39.858,09 € (komunalna naknada 37.706,05 €, komunalni doprinos 2.076,11 € i šumski doprinos 75,93 €), te
1. prihode od prodaje proizvoda i roba te pruženih usluga, prihodi od donacija te povrati po protestiranim jamstvima (66) u iznosu od 10.800,00 € koji se odnose na donaciju Hrvatske lutrije za opremanje igrališta. 
Ukupni rashodi poslovanja (razred 3) u iznosu od 853.676,87 € odnose se na:
1. rashode za zaposlene (31) u iznosu od 153.019,63 € (osobni dohodak i ostala materijalna prava šestero zaposlenih službenika u Jedinstvenom upravnom odjelu Općine Mali Bukovec),
1. materijalne rashode (32) u iznosu od 241.187,83 € koji obuhvaćaju sve troškove redovnog poslovanja Općine Mali Bukovec (troškove uredskog i ostalog materijala, troškove podmirenja energenata u svim objektima Općine, materijala za održavanje objekata i javnih površina te usluga održavanja, troškove administrativnih, intelektualnih, komunalnih, računalnih i ostalih usluga, troškove zakupnina, osiguranja, reprezentacije, članarina, pristojbi i naknada),
1. financijske rashode (34) u iznosu od 12.351,53 € koji se najvećim dijelom odnose na plaćanje kamata na kredite i odobreni minus (4.674,60 €) i naplatu 1% poreznih prihoda od strane državnog proračuna (5.193,54 €),
1. subvencije (35) u iznosu od 5.528,40 € koji obuhvaćaju subvencije poljoprivrednim zadrugama (3.948,40 €), poljoprivrednicima (1.080,00 €) i obrtnicima (500,00 €),
1. pomoći dane u inozemstvo i unutar općeg proračuna (36) u iznosu od 236.359,29 € koji se odnose isključivo na prijenose proračunskom korisniku Dječjem vrtću Krijesnica za rashode redovnog poslovanja,
1. naknade građanima i kućanstvima (37) u iznosu od 52.479,79 € koji se odnose na naknade i sufinanciranja iz proračuna mještanima OMB kao što su stipendije učenicima srednjih škola, prijevoz učenika osnovne škole, božićnice/uskrsnice studentima i umirovljenicima, sufinanciranje priključka na vodoopskrbnu mrežu, sufinanciranje boravka djece u dječjim vrtićima izvan OMB, sufinanciranje kupnje i uređenja nekretnina i sl. te podmirenje troškova stanovanja socijalno ugroženim mještanima,
1. rashode za donacije, kazne, naknade šteta i kapitalne pomoći (38) u iznosu od 152.750,40 € koji se odnose na tekuće i kapitalne donacije organizacijama civilnog društva, sportskim klubovima i udrugama, te neprofitnim, zdravstvenim i vjerskim organizacijama.    
Ukupni prihodi od prodaje nefinancijske imovine (razred 7) u iznosu od 15.333,32 € odnose se na prodaju jednog stambenog objekta naslijeđenog kao ošasna imovina (11.200,00 €) te na prodaju jedne parcele šume (1.100,00 €) i tri parcele poljoprivrednog zemljišta (3.033,32 €). 
Ukupni rashodi za nabavu nefinancijske imovine (razred 4) u iznosu od 273.298,95 € odnose se na:
1. izgradnju dječjih igrališta u 5 naselja Općine MB u iznosu od 100.570,00 €,
1. izgradnju i opremanje reciklažnog dvorišta građevinskog otpada u NSP u iznosu od 91.608,43 €,
1. građenje zgrade javne i društvene namjene - Vatrogasni dom Mali Bukovec u iznosu od 11.812,50 €,
1. uslugu izrade prostornog plana uređenja OMB u iznosu od 13.000,00 €,
1. uslugu izrade urbanističkog plana uređenja Poduzetničke zone MB III u iznosu od 18.750,00 €,
1. kupnju građevinskog zemljišta u iznosu od 3.700,00 €,
1. kupnju poljoprivrednog zemljišta u iznosu od 2.400,00 €,
1. postavljanje rasvjetnih stupova s reflektorima na nogometnom igralištu i javnoj površini u SP u iznosu od 5.706,57 €,
1. nabavu ostale opreme (klupa i kamere za odlagalište) u iznosu od 4.081,25 €,
1. nabavu uredskog namještaja (stolice) u iznosu od 445,20 €. 
Ukupni primici od financijske imovine i zaduživanja (razred 8) u iznosu od 35.938,34 € odnose se na korištenje odobrenog prekoračenja po žiro-računu koji je nastao zbog neravnomjernog odnosa ostvarivanja prihoda i rashoda proračuna unutar godine.   
Ukupni izdaci za financijsku imovinu i otplate zajmova (razred 5) u iznosu od 85.555,47 € odnose se na otplatu tri rate kredita za projekt Rekonstrukcija dvorane OŠVB, otplatu tri rate kredita za projekt Izgradnja društvenog doma Županec, te na podmirenje i zatvaranje odobrenog prekoračenja po žiro-računu. 


Izvještaj o obvezama
Bilješka 2.
	Račun iz rač. plana
	Opis stavke
	Šifra
	Iznos
	Indeks (%)

	
	Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27)
	V007
	22.861,98
	-



Ukupne obveze Općine Mali Bukovec na dan 30. rujna 2026. godine u iznosu od 333.008,70 € odnose se na:
1. nepodmirene ulazne račune u iznosu od 59.128,20 €,
1. obveze za plaće službenicima za 09/26 u iznosu od 17.150,57 €,
1. obveze za naknade dužnosnicima za 09/26 u iznosu od 1.777,79 €,
1. obveze za dva dugoročna kredita u iznosu od 204.651,24 €,
1. naknadu za uređenje voda za stambeni prostor u iznosu od 15,92 €, te na
1. obvezu za EU predujam iz državnog proračuna za projekt u iznosu od 50.285,02 €.
Od ukupnih obveza, dospjele a nepodmirene obveze u iznosu od 22.861,98 € odnose se na neplaćene ulazne račune za redovno poslovanje OMB, a razlog prekoračenja roka plaćanja istih je neravnomjerni priljev prihoda u proračun Općine Mali Bukovec, no isti će biti podmireni već tijekom mjeseca listopada.  

Bilješka 3.
EU izvještaj
U izvještajnom razdoblju u izvanbilančnoj evidenciji Općine Mali Bukovec evidentirani su sljedeći ugovori za kapitalne pomoći iz državnog proračuna temeljem prijenosa EU sredstava:
1. Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost - Adaptacija i opremanje centralnog objekta Dječjeg vrtića "Krijesnica" u Malom Bukovcu u iznosu od 95.561,00 €, referentni broj ugovora: NPOO.C3.1.R1-I1.02.0100, (24-061), izvor financiranja 581,
1. Ugovor o dodjeli bespovratnih sredstava za projekte koji se financiraju iz Nacionalnog plana oporavka i otpornosti 2021. - 2026. za projekt Izrada i donošenje Prostornog plana uređenja Općine Mali Bukovec nove generacije u iznosu od 30.000,00 €, referentni broj ugovora: NPOO.C2.3.R3-I7.01.0071, (2024.), izvor financiranja 581,
1. Ugovor o dodjeli bespovratnih sredstava za projekte koji se financiraju iz Nacionalnog plana oporavka i otpornosti 2021. - 2026. za projekt Izrada i donošenje Urbanističkog plana uređenja Poduzetničke zone "Mali Bukovec III" nove generacije - kopija u iznosu od 18.750,00 €, referentni broj ugovora: NPOO.C2.3.R3-I7.01.0717, (25-030), izvor financiranja 581,
1. Odluka o dodjeli sredstava za projekt Izgradnja dječjih igrališta u Općini Mali Bukovec u okviru LAG natječaja "Natječaj za provedbu intervencije 1.1. Potpora unapređenju/razvoju ruralne infrastrukture LAG-a područja" u iznosu od 100.570,00 € (80.456,04 € iz proračuna EU-a, koji će se financirati iz Europskog poljoprivrednog fonda za ruralni razvoj - izvor financiranja 565). 
Rashodi nastali iz EU izvora u izvještajnom razdoblju odnose se na:
•         uslugu izrade prostornog plana uređenja OMB u iznosu od 13.000,00 € u projektu za koji je odobreno 30.000,00 €. Tijekom 2025. godine u sklopu istog projekta utrošeno je 19.500,00 €, 
•         uslugu izrade urbanističkog plana uređenja Poduzetničke zone MB III u iznosu od 18.750,00 € u projektu za koji je i ugovoreno 18.750,00 €,
•         izgradnju dječjih igrališta u naseljima Općine Mali Bukovec u iznosu od 100.570,00 € u projektu za koji je i ugovoren isti iznos, 
•         dok su rashodi u okviru projekta Adaptacija i opremanje centralnog objekta Dječjeg vrtića "Krijesnica" u Malom Bukovcu u iznosu od 95.561,00 € u potpunosti utrošena u 2025. godini. 
Na dan podnošenja ovog financijskog izvještaja odobrena su i Općini isplaćena sredstva iz projekta Adaptacija i opremanje centralnog objekta Dječjeg vrtića "Krijesnica" u Malom Bukovcu u iznosu od 95.561,00 €, sredstva iz projekta Izrada urbanističkog plana uređenja Poduzetničke zone MB III u iznosu od 18.750,00 €, sredstva iz projekta Izrada prostornog plana uređenja OMB u iznosu od 13.000,00 €, dok je za projekt Izgradnja dječjih igrališta 09.03.2026. godine primljen predujam u iznosu od 50.285,02 €, radovi su izvršeni i plaćeni u cijelosti, te je 29. lipnja podnijet ZNS.   

